राजकोट ने गुजरात को केशुभाई पटेल, नरेन्द्र मोदी और रुपाणी जैसे तीन सीएम दिए हैं। यहां के मतदाता और कार्यकर्ताओं का यह योगदान है, कि गुजरात का बेटा देश के सर्वोच्च पद पर बैठा है। ये बातें मुख्यमंत्री डॉ रमन सिंह ने रविवार रात गुजरात के राजकोट में चुनावी सभा के दौरान कही। भाजपा की ओर से स्टार प्रचारक के तौर पर वे गुजरात में सभा को संबोधित कर रहे थे। इस दौरान उन्होंने कांग्रेस पर हमले भी किए।